ตุรกีจับวัยรุ่นผู้ดี 3 คน วางแผนไปซีเรียเข้าร่วมไอซิส
สำนักข่าวต่างประเทศรายงานในวันอาทิตย์ (15 มี.ค.) ว่า ตำรวจของประเทศตุรกีจับกุมชายวัยรุ่นชาวอังกฤษ 3 คน ซึ่งวางแผนเดินทางไปประเทศซีเรีย เพื่อเข้าร่วมเป็นสมาชิกของกลุ่มติดอาวุธ รัฐอิสลาม (ไอซิส) ได้ที่นครอิสตันบูล เมื่อวันศุกร์ที่ผ่านมา และได้เจรจากับอังกฤษแล้วว่าจะส่งตัวพวกเขากลับไปในสัปดาห์นี้,ด้านเจ้าหน้าที่ตำรวจในกรุงลอนดอน เมืองหลวงของอังกฤษ ระบุว่า พวกเขาทราบว่ามีวัยรุ่นชายอายุ 17 ปี 2 คนหายตัวไป และเชื่อว่าพวกเขากำลังเดินทางไปซีเรีย และจากการสืบสวนเพิ่มเติมในภายหลังพบว่า วัยรุ่นทั้ง 2 คนเดินทางไปพร้อมกับชายวัย 19 ปีคนหนึ่ง จึงได้แจ้งไปยังทางการตุรกี ซึ่งสามารถสกัดจับชายทั้ง 3 คนได้สำเร็จ,กรณีที่เกิดขึ้นล่าสุด คล้ายกับเหตุการณ์ที่เกิดขึ้นเมื่อเดือนก่อน เมื่อนักเรียนหญิงชาวอังกฤษ 3 คน เดินทางเข้าสู่ประเทศตุรกี และเชื่อว่าได้เดินทางเข้าสู่ประเทศซีเรียและเข้าร่วมกับกลุ่มไอซิสไปแล้ว,เมื่อวันพฤหัสบดีที่ผ่านมา กระทรวงต่างประเทศตุรกีกล่าวเกี่ยวกับกรณีของนักเรียนหญิงทั้ง 3 คนว่า พวกเธอได้รับการช่วยเหลือในการข้ามพรมแดนจากสายลับที่ทำงานให้กับหนึ่งในชาติพันธมิตรซึ่งนำโดยสหรัฐฯ ที่กำลังโจมตีทางอากาศต่อต้านกลุ่มไอซิสในซีเรียและอิรักอยู่ในขณะนี้ แต่ไม่ชี้ชัดว่าเป็นประเทศใด.
ตำรวจตุรกีจับกุมวัยรุ่นชาวอังกฤษ 3 คนซึ่งวางแผนจะเดินทางไปยังประเทศซีเรีย เพื่อเข้าร่วมกับกลุ่มติดอาวุธรัฐอิสลาม คล้ายกับกรณีนักเรียนหญิง 3 คนเมื่อเดือนก่อน
ตำรวจ,ตุรกี,จับกุม,วัยรุ่นอังกฤษ,อังกฤษ,ซีเรีย,กลุ่มติดอาวุธ,รัฐอิสลาม,ไอซิส,ไอเอส,ไอซิล,อิสตันบูล,ข่าว,ข่าวต่างประเทศ,ไทยรัฐออนไลน์